Bayraq meydanı (Lənkəran)

Bayraq meydanı və ya Dövlət Bayrağı Meydanı – Azərbaycan Respublikasının Lənkəran şəhərində Dövlət Bayrağının dalğalandığı meydan.

 Tarixi 
Bayraq Meydanının inşasına 2012-ci ilin mayında başlanılmışdır. Meydan şəhərin giriş hissəsində, Heydər Əliyev prospektində yerləşir. Bayraq dirəyinin hündürlüyü 70, bayrağın uzunluğu 20, eni isə 10 metrdir. Təbii mərmərlə üzlənmiş iki metr hündürlüyündəki postamentin üzərində Azərbaycanın dövlət himni və gerbi əks olunmuşdur. Burada, həmçinin Azərbaycanın dövlət bayrağı, himni, gerbi, 1843-cü il mayın 2-də təsdiq edilmiş Lənkəran şəhərinin gerbi barədə məlumatların əks olunduğu guşələr yaradılmışdır. Bundan başqa, burada Azərbaycan Prezidenti İlham Əliyevin dövlət bayrağına ehtiramını əks etdirən ayrıca guşə də fəaliyyət göstərir.

Təmir işləri çərçivəsində Bayraq Meydanının ərazisində geniş abadlıq işləri aparılmış, yaşıllıq zolağı salınmışdır. Mərmər plitələr və tamet üzlüklər döşənmiş meydanda müasir işıqlandırma sistemi quraşdırılmışdır.

 İstinadlar 

 http://lenkeran-ih.gov.az/az/news/17.html
 https://sia.az/az/news/social/375197.html
 https://qafqazinfo.az/news/detail/lenkeranda-bayraq-meydani-22217
 https://president.az/az/articles/view/5493